EL
C 322/6
5.4.
Επίσημη Εφημερίδα της Ευρωπαϊκής Ένωσης
12.9.2023
Τροποποίηση της «Επισήμανσης» Επικαιροποιούνται τα σύμβολα που πρέπει να αναγράφονται στην ετικέτα.
Η ετικέτα πρέπει πλέον να περιλαμβάνει το σύμβολο της προστατευόμενης γεωγραφικής ένδειξης της ΕΕ στο ίδιο οπτικό πεδίο με την καταχωρισμένη ονομασία του προϊόντος.
Στο παρόν έγγραφο περιλαμβάνεται εικόνα του λογότυπου της προστατευόμενης γεωγραφικής ένδειξης.
(Η συγκεκριμένη τροποποίηση εφαρμόζεται επίσης στο σημείο 3.6 του ενιαίου εγγράφου).
5.5.
Συντακτική τροποποιήσεις
5.5.1.
Τροποποιήσεις στη μορφή/παρουσίαση α) Οι επικεφαλίδες ορισμένων παραγράφων των προδιαγραφών προϊόντος τροποποιούνται και προστίθεται αρίθμηση με γράμματα για να βελτιωθεί η αναγνωσιμότητα.
Η παράγραφος με τίτλο «Χαρακτηριστικά του προϊόντος» των προηγούμενων προδιαγραφών προϊόντος φέρει πλέον τον τίτλο «B. Περιγραφή του προϊόντος».
Η παράγραφος με τίτλο «Γεωγραφική περιοχή» φέρει πλέον τον τίτλο «Γ.
Οριοθέτηση της γεωγραφικής περιοχής».
Η παράγραφος με τίτλο «Μέθοδος παραγωγής» φέρει πλέον τον τίτλο «Ε.
Μέθοδος παραγωγής».
(Η συγκεκριμένη τροποποίηση δεν αφορά το ενιαίο έγγραφο).
β) Προστίθεται η ακόλουθη παράγραφος: «Α.
Ονομασία του προϊόντος: “Cecina de León”».
(Η συγκεκριμένη τροποποίηση δεν αφορά το ενιαίο έγγραφο).
γ) Στην παράγραφο με τίτλο «B. Περιγραφή του προϊόντος», στο εδάφιο σχετικά με το contra, η αναφορά στο τεμάχιο αντικαθίσταται από «το ίδιο το contra» και το redondo (των προηγούμενων προδιαγραφών προϊόντος) σε «centro de contra» και redondo.
Η ονομασία τροποποιείται ώστε να καταστεί πιο κατανοητή η περιγραφή του προϊόντος, καθώς το centro de contra είναι πλέον ένα από τα αποξηραμένα τεμάχια που χρησιμοποιούνται στο τελικό προϊόν.
(Η συγκεκριμένη τροποποίηση εφαρμόζεται επίσης στο σημείο 3.2 του ενιαίου εγγράφου).
δ) Τα κεφαλαία γράμματα που προσδιορίζουν κάθε στάδιο της διαδικασίας παραγωγής αντικαθίστανται με πεζά γράμματα για την αποφυγή σύγχυσης με τα γράμματα που υποδεικνύουν τις παραγράφους των προδιαγραφών προϊόντος.
(Η συγκεκριμένη τροποποίηση δεν αφορά το ενιαίο έγγραφο).
ε)
Στην περιγραφή του σταδίου ανάπαυσης διορθώνεται το ακόλουθο σφάλμα: «Σκοπός αυτού του σταδίου είναι η αφαίρεση του περιεχόμενου αλατιού».
Στην πραγματικότητα, σε αυτό το στάδιο αφαιρείται το περιεχόμενο νερό.
(Η συγκεκριμένη τροποποίηση δεν αφορά το ενιαίο έγγραφο).
στ) Διορθώνεται σφάλμα στην παράγραφο «Δεσμός με την περιοχή»: Στο τμήμα που γίνεται λόγος για το Tratado de Agricultura General [Γενικό σύγγραμμα γεωργίας] αναφέρεται ότι είναι δυνατή η παραγωγή cecina από άλλα είδη κρέατος, συμπεριλαμβανομένου του βοείου κρέατος cecina.
Η τελευταία αυτή αναφορά στο cecina είναι εσφαλμένη.
Θα πρέπει να λέει «κρέας», δεδομένου ότι αναφέρεται σε είδος κρέατος.
(Η συγκεκριμένη τροποποίηση εφαρμόζεται επίσης στο σημείο 5 του ενιαίου εγγράφου).